Xiaomi Redmi 6A बजट स्मार्टफोन खरीदने की चाहत रखने वालों के लिए अच्छी खबर है। चीनी कंपनी ने ऐलान किया कि शाओमी रेडमी 6ए हैंडसेट अब Mi.com और Amazon.in पर ओपन सेल में बिकेगा। शुरुआत में इस हैंडसेट के टॉप वेरिएंट (2 जीबी रैम + 32 जीबी स्टोरेज) को ओपन सेल में उपलब्ध कराया जाएगा। 2 जीबी रैम और 16 जीबी स्टोरेज वेरिएंट पहले की तरह फ्लैश सेल में मिलता रहेगा। अहम खासियतों की बात करें तो Xiaomi Redmi 6A 18:9 डिस्प्ले, एआई से लैस फेस अनलॉक क्षमता, डुअल 4जी वीओएलटीई और एंड्रॉयड 8.1 ओरियो पर आधारित मीयूआई के साथ आता है।